Ελληνική Λύση

Η Ελληνική Λύση είναι ελληνικό συντηρητικό πολιτικό κόμμα το οποίο ιδρύθηκε στις 28 Ιουνίου 2016. Ιδρυτής και πρόεδρος του κόμματος είναι ο Κυριάκος Βελόπουλος.

Εκπροσωπείται στη Βουλή των Ελλήνων με έντεκα βουλευτές. Στο Ευρωπαϊκό Κοινοβούλιο έχει δύο ευρωβουλευτές, οι οποίοι ανήκουν στην πολιτική ομάδα των Ευρωπαίων Συντηρητικών και Μεταρρυθμιστών.Το ECR ανακοίνωσε επίσημα την ένταξη του εν δυνάμει ευρωβουλευτή Κυριάκου Βελόπουλου, Real.gr 05/06/2019.

 Ιστορικό 
Η Ελληνική Λύση ιδρύθηκε στις 28 Ιουνίου 2016 από τον πρώην βουλευτή του Λαϊκού Ορθόδοξου Συναγερμού και δημοσιογράφο, Κυριάκο Βελόπουλο, ενώ στις 7 Οκτωβρίου 2016 σε εκδήλωση στο Στάδιο Ειρήνης και Φιλίας, έγινε η επίσημη παρουσίαση.Την «Ελληνική Λύση» θα παρουσιάσει ο Βελόπουλος στο ΣΕΦ, Newpost 30/09/2016. Στις αρχές Νοεμβρίου του 2017 ανακοινώθηκε η προσχώρηση του ανεξάρτητου, προερχόμενου από τη Χρυσή Αυγή, βουλευτή Ευβοίας Νίκου Μίχου.Στην Ελληνική Λύση ο ανεξάρτητος, πρώην βουλευτής της Χρυσής Αυγής, Νίκος Μίχος, Newpost 01/11/2017.Ο Μίχος βουλευτής της “Ελληνικής Λύσης” του Βελόπουλου με τις ψήφους της Χρυσής Αυγής, JailGoldenDawn 01/11/2017. Ωστόσο, λίγες ημέρες αργότερα, ο βουλευτής τέθηκε εκτός κόμματος.Ο Νίκος Μίχος αποχώρησε και από το κόμμα του Βελόπουλου , PressPublica 11/11/2017.Τέλος στην συνεργασία Βελόπουλου και Μίχου μετά από επτά ημέρες, Ελεύθερος Κόσμος 09/11/2017.Η γρηγορότερη αποχώρηση στα χρονικά! Κωμικές καταστάσεις με τον Μίχο και το κόμμα του Βελόπουλου, TheCaller 09/11/2017.

Στα τέλη του 2018, ενόψει των ευρωεκλογών και των εθνικών εκλογών του 2019 υπήρξε καταρχήν συμφωνία για εκλογική συνεργασία της Ελληνικής Λύσης με τη Νέα Δεξιά του Φαήλου Κρανιδιώτη, η οποία εν τέλει ναυάγησε, με τα δύο κόμματα να ανακοινώνουν την αυτόνομη παρουσία τους στις επερχόμενες εκλογικές αναμετρήσεις.

Στις ευρωεκλογές του 2019 η Ελληνική Λύση έλαβε ποσοστό 4,18% και κέρδισε μία έδρα στο Ευρωπαϊκό Κοινοβούλιο.Υπουργείο Εσωτερικών: Αποτελέσματα ευρωεκλογών 2019 Τα μεγαλύτερα ποσοστά του κόμματος παρατηρήθηκαν σε περιοχές της Βόρειας Ελλάδας, ενώ πήρε σημαντικό μερίδιο ψηφοφόρων που προέρχονταν από τα κόμματα της Χρυσής Αυγής, των Ανεξαρτήτων Ελλήνων και της Ένωσης Κεντρώων.Χρήστος Δεμέτης, Βελόπουλος: Πού κατέγραψε μεγαλύτερα ποσοστά, από ποιους πήρε, news247 28/05/2019. Δύο μήνες αργότερα, στις πρόωρες εθνικές εκλογές κατάφερε να εισέλθει και στη Βουλή των Ελλήνων με 3,70% και δέκα βουλευτές.

Λίγες ημέρες πριν την προκήρυξη των εθνικών εκλογών του 2023, αποχώρησαν από την Ελληνική Λύση οι βουλευτές Αντώνης Μυλωνάκης και Αικατερίνη Αλεξοπούλου, διαμαρτυρόμενοι για την αλλαγή εκλογικών περιφερειών, κατόπιν δημοσιευμάτων που υποστήριζαν ότι «συνομιλούν» με τη Νέα Δημοκρατία.Εκτός Ελληνικής Λύσης Αικατερίνη Αλεξοπούλου και Αντώνης Μυλωνάκης – Μετά τις αιτιάσεις περί «αποστασίας» Τελικά, η Ελληνική Λύση έλαβε 4,45% και εξέλεξε 16 βουλευτές.Υπουργείο Εσωτερικών: Εθνικές εκλογές - Μάιος 2023 Καθώς κανένα κόμμα δεν έλαβε αυτοδυναμία και με δεδομένη την αδυναμία σχηματισμού κυβέρνησης συνεργασίας, σχηματίστηκε υπηρεσιακή κυβέρνηση και προκηρύχθηκαν νέες εκλογές. Στις εκλογές του Ιουνίου το ποσοστό του κόμματος έμεινε σταθερό (4,44%) και εξέλεξε 12 βουλευτές.Υπουργείο Εσωτερικών: Εθνικές εκλογές - Ιούνιος 2023

Στις ευρωεκλογές του 2024, η Ελληνική Λύση υπερδιπλασίασε το ποσοστό της, λαμβάνοντας 9,30% και εκλέγοντας δύο ευρωβουλευτές. Ο Κυριάκος Βελόπουλος έκανε λόγο για δημιουργία πατριωτικού πόλου διακυβέρνησης.

 Θέσεις και ιδεολογία 
Οι αντιλήψεις του κόμματος περιγράφονται από αναλυτές ως δεξιές και συντηρητικές, εθνo-συντηρητικές και για μερικούς μέχρι και  ακροδεξιές ή εθνικιστικές. Ο Βελόπουλος αρνείται κατηγορηματικά τα περί ακροδεξιάς μέσω εξωδίκων σε ΜΜΕ, και υποστηρίζει ότι το κόμμα δεν ανήκει στο κλασικό και γνωστό πολιτικό φάσμα αριστεράς - δεξιάς.

Το πρόγραμμα της Ελληνικής Λύσης δίνει έμφαση σε τομείς, όπως η πρωτογενής παραγωγήΕλληνική λύση μέσω γεωργίας, Ελευθερία 21/11/2016. και η γεωστρατηγική.Ο Βελόπουλος για την «Ελληνική Λύση»: Η Δύση μας αδειάζει σε πολλά επίπεδα, Real.gr 03/10/2016. Στηρίζει την Ορθόδοξη Εκκλησία, είναι κατά της χρήσης του ονόματος της Μακεδονίας για την ονομασία της Βόρειας Μακεδονίας, ενώ είναι υπέρ της ανακήρυξης κοινής ΑΟΖ με την Κύπρο, της υλοποίησης του αγωγού East Med και της εκμετάλλευσης του ορυκτού πλούτου της Ελλάδας. Επίσης, υποστηρίζει την καθιέρωση «flat tax», δηλαδή οριζόντιας φορολογίας 15% σε επιχειρήσεις και φορολογούμενους. Επιπρόσθετα, επιθυμεί την αναδιάρθρωση του εκπαιδευτικού και υγειονομικού συστήματος.Ελληνική Λύση - Πρόγραμμα , Ελληνική Λύση.

Για την αντιμετώπιση φυσικών καταστροφών, προτείνει την ίδρυση πολιτοφυλακής και την ενίσχυση της υφιστάμενης εθνοφυλακής στα πρότυπα λειτουργίας των ΗΠΑ.

Αντιτίθεται στον γάμο ομόφυλων ζευγαριών και την υιοθεσία παιδιών από αυτά καταψηφίζοντας το εν λόγω νομοσχέδιο στο Ελληνικό Κοινοβούλιο, ενώ έχει δεσμευτεί ότι αν γίνει κυβέρνηση θα το καταργήσει και θα προβεί στην απαγόρευση των gay pride.

Σε δηλώσεις του, ο Κυριάκος Βελόπουλος είχε ταχθεί κατά το παρελθόν υπέρ της επαναφοράς της θανατικής ποινής στην Ελλάδα, σε παραβάτες που εμπλέκονται με παιδεραστία, διακίνηση ανθρώπων και εμπόριο ναρκωτικών. Η συγκεκριμένη θέση έχει αναθεωρηθεί σε ισόβια κάθειρξη και χημικό ευνουχισμό για τους παιδεραστές, ενώ για τις υπόλοιπες προαναφερθείσες περιπτώσεις μόνο ισόβια και συνάμα κλείσιμο των «δουλεμπορικών» ΜΚΟ.

Tοποθετήθηκε υπέρ της οικοδόμησης τσιμεντένιου τείχους ύψους 6 μέτρων, το οποίο θα περιβάλλεται από ναρκοπέδιο αποτελούμενο από αντιαρματικές νάρκες, με σκοπό την προστασία από πιθανή τουρκική εισβολήΝαρκοπέδιο στον Έβρο προτείνει ο Βελόπουλος για το μεταναστευτικό, in.gr 04/07/2019. και την ανάσχεση διέλευσης παράνομων μεταναστών.

Το κόμμα τάσσεται ενάντια στην προσέγγιση Ελλάδας-Τουρκίας, με το επιχείρημα ότι η Τουρκία είναι απειλή για την ελληνική εδαφική ακεραιότητα και συνεπώς είναι εχθρικό κράτος. Ο Κυριάκος Βελόπουλος έχει κατηγορήσει την κυβέρνηση της Νέας Δημοκρατίας ότι ανέχεται την επιθετικότητα των χωρών, που γειτνιάζουν με την Ελλάδα εις βάρος αυτής. Επιπλέον, έχει στηρίξει την στρατιωτική συμμαχία Ελλάδας-Γαλλίας που υπογράφτηκε το 2021.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2019 Κυριάκος Βελόπουλος 209.290 3,70%  5ο κόμμαΑντιπολίτευση 2023 Ι 262.498 4,45%  5ο κόμμαΑντιπολίτευση  2023 ΙΙ 231.491 4,44%  6ο κόμμαΑντιπολίτευση 

Ευρωπαϊκό Κοινοβούλιο
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2019 Κυριάκος Βελόπουλος 236.347 4,18%  6η Ε.Σ.Μ. 2024 369.732 9,30%  4η

 Κοινοβουλευτική Ομάδα 
 Βουλή των Ελλήνων 
 Κ΄ Κοινοβουλευτική Περίοδος 
Μετά τις εκλογές της 25ης Ιουνίου 2023, η Ελληνική Λύση εξέλεξε δώδεκα βουλευτές. Ωστόσο, μετά από αλλαγές, η σύνθεση της Κοινοβουλευτικής Ομάδας είναι η εξής:

 Ευρωπαϊκό Κοινοβούλιο 
 10ο Ευρωπαϊκό Κοινοβούλιο 
Μετά τις ευρωεκλογές του 2024, η Ελληνική Λύση εξέλεξε δύο ευρωβουλευτές. Η σύνθεση της Κοινοβουλευτικής Ομάδας είναι η εξής:

 Παραπομπές 

 Εξωτερικοί σύνδεσμοι 


*
Κατηγορία:Ελληνικά πολιτικά κόμματα
Κατηγορία:Εθνικιστικά κόμματα στην Ελλάδα
Κατηγορία:Ευρωσκεπτικιστικά κόμματα στην Ελλάδα
Κατηγορία:Συντηρητικά κόμματα
Κατηγορία:Ελληνικές κοινοβουλευτικές ομάδες